গানে গানে ফিরুক টাটকা করা আইকনিক রঙ খেলার স্মৃতি! ফিল্মি স্টাইলে পালন করুন এবারের হোলি

ওয়েব ডেস্ক: দোরগোড়ায় বসন্ত উৎসব (Holi 2025)। হাওয়ায় রঙিন আভা। এমন সময়ে মনের মানুষ বা প্রিয় বন্ধুকে রঙে রঙে ভূত না বানালে হয়! ‘পরিণীতা’ সিনেমায় ঠিক যেমন মেহুল, বাবাইদার হাতে সিঁদুরেরাঙা হওয়ার স্বপ্ন সবারই থাকে। চলুন একনজরে দেখে নেওয়া যাক, সিনেপর্দায় টাটকা করা আইকনিক রঙ খেলার স্মৃতি৷

বলম পিচকারি- প্রেম, ভালোবাসা, অভিমানের সঙ্গে বন্ধুত্বের খুনসুটি সবকিছুর মিশেল রয়েছে এই গানে৷ অয়ন মুখোপাধ্যায় পরিচালিত ‘ইয়ে জওয়ানি হ্যায় দিওয়ানি’ সিনেমার বিশেষ দৃশ্য সম্পর্কের রামধনু রঙ ফুটিয়ে তোলে৷

সোনি সোনি- আদিত্য চোপড়া পরিচালিত এই ছবির গানে শাহরুখ ও ঐশ্বর্য রাই বচ্চনের রঙ খেলার দৃশ্য আইকনিক৷ তার সঙ্গে নয়া প্রজন্মের রঙ ও ভালোবাসার মিশেল একাকার করে দিয়েছে লুকিয়ে থাকা আবেগকে৷

আরও পড়ুন: মাল্টিপেক্সের টিকিট ২০০ টাকার বেশি নয়, প্রস্তাব মুখ্যমন্ত্রীর

লহু মু লগ গ্যায়া- হট লুকে শিহরণ জাগানো দীপিকা পাড়ুকোন ও রণবীর সিংয়ের এই দৃশ্য না বলেও বলে যায় অনেক কিছু ৷ চোখের ভাষায় মনের কথা! এমন সুযোগ ক’জন পায়?

আজ না ছোড়েঙ্গে- অনেকেই দোলের দিন দরজা-জানালা বন্ধ করে ঘরে বসে থাকেন৷ রঙের থেকে দূরে থাকার জন্য তাদের একাধিক পরিকল্পনা থাকে৷ কীভাবে চালাকির সঙ্গে রঙ লাগাতে হয়? তুলে ধরা হয়েছে এই গানে।

হোলির এভারগ্রিন গান অমিতাভ বচ্চনের ‘রং বরসে’। এই গানের কথা ভুললে কী করে হবে৷ বাংলা হোক বা হিন্দি- সিনেমার পর্দায় এমন হোলির অনেক দৃশ্য আছে যা দেখে অনুপ্রাণিত হতে পারেন আপনিও ৷ কোনটা বাছবেন? ভাবছেন? কারণ ‘চয়েস ইজ ইয়োরস’ ৷